Document ID: 31992D0456

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιουλίου 1992 σχετικά με την ενημέρωση του παραρτήματος Ι της οδηγίας 71/305/ΕΟΚ του Συμβουλίου (92/456/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 71/305/ΕΟΚ του Συμβουλίου της 26ης Ιουλίου 1971 περί συντονισμού των διαδικασιών για τη σύναψη συμβάσεων δημοσίων έργων (1), όπως τροποποιήθηκε από την οδηγία 92/50/ΕΟΚ (2), και ιδίως το άρθρο 1 στοιχείο β) και το άρθρο 30β, την απόφαση 90/380/ΕΟΚ της Επιτροπής της 13ης Ιουλίου 1990 για την τροποποίηση του παραρτήματος Ι της οδηγίας 89/440/ΕΟΚ (3), Μετά από διαβούλευση με τη συμβουλευτική επιτροπή για τις συμβάσεις δημοσίων έργων, Εκτιμώντας ότι: το παράρτημα Ι της οδηγίας 71/305/ΕΟΚ περιέχει πίνακες οργανισμών ή κατηγοριών οργανισμών δημοσίου δικαίου που ανταποκρίνονται σε ορισμένα κριτήρια, ενώ οι εν λόγω πίνακες θα πρέπει να είναι κατά το δυνατό εξαντλητικοί- οι πίνακες που αφορούν το Βέλγιο και τη Γερμανία θα πρέπει να καταστούν περισσότερο συγκεκριμένοι- ο πίνακας που αφορά τη Δανία θα πρέπει να τροποποιηθεί, διότι ορισμένοι οργανισμοί δεν ανταποκρίνονται σε όλα τα κριτήρια του άρθρου 1 στοιχείο β) της οδηγίας 71/305/ΕΟΚ- ο πίνακας που αφορά το Ηνωμένο Βασίλειο πρέπει να αναθεωρηθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα Ι της οδηγίας 71/305/ΕΟΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 31 Ιουλίου 1992.

Classification Labels:
1
15

Label Descriptions:
{"1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 5283
1810
77
486

EuroVoc IDs (Expanded): 5283
1810
77
486

Dataset Source: meu

Split: train